《至霅白莞泽步入唐村》
宋代·卫宗武

舍舟而从陆，逦迤步巑屼。
绿畦平野宽，青嶂四面还。
春容行万状，平挹跬步间。
行行二十里，窈窕入我山。
故山迎故人，禽鸟俱懽颜。
清泉响琚佩，列峰拥髻鬟。
回视尘嚣廛，相去隔几关。
幽谷多白云，可与相对閒。
不妨自吟哦，但恐好句悭。
更须穷胜事，尚喜两脚顽。
皇皇欲何之，并游当忘还。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。